ddrg/super_eurlex huggingface dataset:
Úradný vestník L 062 , 05/03/1987 S. 0022 - 0022

Fínske špeciálne vydanie: Kapitola 11 Zväzok 11 S. 0395

Švédske špeciálne vydanie: Kapitola 11 Zväzok 11 S. 0395



Rozhodnutie Rady z 3. novembra 1986 o uzavretí Dohody vo forme výmeny listov medzi Európskym hospodárskym spoločenstvom a Spojenými štátmi americkými o stredomorských preferenciách, citrusoch a cestovinách [1] (87/149/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 113, so zreteľom na odporúčanie Komisie, keďže by sa malo nájsť riešenie obchodného sporu o citrusoch a cestovinách medzi spoločenstvom a Spojenými štátmi, ROZHODLA TAKTO: Článok 1 Dohoda vo forme výmeny listov medzi Európskym hospodárskym spoločenstvom a Spojenými štátmi americkými o stredomorských preferenciách, citrusoch a cestovinách sa týmto schvaľuje v mene spoločenstva. Text dohody je pripojený k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo. V Bruseli 3. novembra 1986 Za Radu predseda A. Clark [1] Opravené 24. februára 1987. --------------------------------------------------
Úradný vestník L 289 , 13/10/1987 S. 0032 - 0032

Fínske špeciálne vydanie: Kapitola 11 Zväzok 13 S. 0034

Švédske špeciálne vydanie: Kapitola 11 Zväzok 13 S. 0034



Rozhodnutie Rady z 13. júla 1987 o záveroch vyplývajúcich z dohody vo forme výmeny listov, ktorou sa mení a dopĺňa Dohoda medzi Európskym hospodárskym spoločenstvom a Švajčiarskou konfederáciou o určitých druhoch syra (87/505/EHS) RADA EURÓPSKYCH SPOLOČENSTIEV, so zreteľom na zmluvu o založení Európskeho hospodárskeho spoločenstva, najmä na jej článok 113, so zreteľom na odporúčanie Komisie, keďže Dohoda medzi Európskym hospodárskym spoločenstvom a Švajčiarskou konfederáciou o určitých druhoch syra uzatvorená podľa článku XXVIII Všeobecnej dohody o clách a obchode (GATT) a schválená rozhodnutím Rady 69/352/EHS [1], zavádza okrem iného hmotnostné limity pre všetky dotknuté druhy syra; keďže sa počas bilaterálnych konzultácií rozhodlo, že na základe skúseností by bolo potrebné zmeniť hmotnostný limit pre syr typu Sbrinz, pretože tento limit pôsobí reštriktívne; keďže dohodu vo forme výmeny listov, ktorá mení a dopĺňa uvedenú dohodu, je potrebné schváliť, ROZHODLA TAKTO: Článok 1 Týmto sa v mene spoločenstva schvaľuje dohoda vo forme výmeny listov, ktorou sa mení a dopĺňa Dohoda medzi Európskym hospodárskym spoločenstvom a Švajčiarskou konfederáciou o určitých druhoch syra. Text dohody je pripojený k tomuto rozhodnutiu. Článok 2 Predseda Rady sa týmto oprávňuje určiť osobu splnomocnenú na podpísanie dohody tak, aby zaväzovala spoločenstvo. V Bruseli 13. júla 1987 Za Radu predseda P. Simonsen [1] Ú. v. ES L 257, 13.10.1969, s. 3. --------------------------------------------------
Úradný vestník L 080 , 24/03/1987 S. 0037 - 0038

Fínske špeciálne vydanie: Kapitola 3 Zväzok 23 S. 0005

Švédske špeciálne vydanie: Kapitola 3 Zväzok 23 S. 0005



Rozhodnutie Komisie z 12. marca 1987, ktorým sa druhýkrát mení a dopĺňa rozhodnutie 76/806/EHS stanovujúce ďalšie opatrenia týkajúce sa prieskumov, ktoré majú vykonávať členské štáty kvôli určovaniu produkčného potenciálu sadov s určitými druhmi ovocných stromov (87/206/EHS) KOMISIA EURÓPSKYCH SPOLOČENSTIEV so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 76/625/EHS z 20. júla 1976 týkajúcu sa štatistických zisťovaní, ktoré majú vykonávať členské štáty kvôli určovaniu produkčného potenciálu sadov s určitými druhmi ovocných stromov [1], naposledy zmenenú a doplnenú smernicou 86/652/EHS [2], najmä na jej článok 2 (3), keďže pre nové druhy, ktoré majú byť predmetom zisťovania, sa musia definovať triedy veku stromov a hustoty výsadby; keďže opatrenia stanovené v tomto rozhodnutí sú v súlade so stanoviskom Stáleho výboru pre poľnohospodársku štatistiku, PRIJALA TOTO ROZHODNUTIE: Článok 1 Príloha k rozhodnutiu Komisie 76/806/EHS [3] sa nahrádza prílohou k tomuto rozhodnutiu. Článok 2 Toto rozhodnutie je adresované členským štátom. V Bruseli 12. marca 1987 Za Komisiu Alois Pfeiffer člen Komisie [1] Ú. v. ES L 218, 11.4.1976, s. 10. [2] Ú. v. ES L 382, 31.12.1986, s. 16. [3] Ú. v. ES L 285, 16.10.1976, s. 34. -------------------------------------------------- PRÍLOHA TRIEDY VEKU STROMOV A HUSTOTY VÝSADBY a) Stanovujú sa tieto triedy: | Jablká, hrušky | Broskyne, marhule | Pomaranče, citróny a maloplodé citrusy | Vek stromov (v rokoch) | 0 – 4 5 – 9 10 – 14 15 – 24 25 a viac | 0 – 4 5 – 9 10 – 14 15 – 19 20 a viac | 0 – 4 5 – 9 10 – 14 15 – 24 25 – 39 40 a viac | Hustota výsadby (počet stromov na hektár) | Menej než 400 400 – 799 800 – 1599 1600 a viac | Menej než 300 300 – 399 400 – 599 600 – 799 800 a viac | Menej než 250 250 – 374 375 – 499 500 – 624 625 – 749 750 a viac | b) V prípadoch jabloňových a broskyňových sadov s vysokou hustotou výsadby môžu členské štáty rozdeliť triedu "15 – 24" rokov‘ na tieto dve triedy: "15 – 19 rokov" , "20 – 24 rokov" . --------------------------------------------------
Official Journal L 051 , 20/02/1987 P. 0041 - 0042

Finnish special edition: Chapter 3 Volume 22 P. 0215

Swedish special edition: Chapter 3 Volume 22 P. 0215



ROZHODNUTIE KOMISIE z 19. januára 1987 o zozname zariadení v Čile schválených pre dovoz čerstvého mäsa do spoločenstva (87/124/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 72/462/EHS z 12. decembra 1972 o otázkach zdravotnej a veterinárnej inšpekcie pri dovoze hovädzieho dobytka, ošípaných a čerstvého mäsa z tretích krajín[1], naposledy zmenenú a doplnenú smernicou 86/469/EHS[2], najmä na jej článok 4 ods. 1 a článok 18 ods. 1, keďže zariadeniam v tretích krajinách sa vývoz čerstvého mäsa do spoločenstva môže povoliť len vtedy, ak spĺňajú všeobecné a osobitné podmienky ustanovené v smernici 72/462/EHS; keďže na základe prvej inšpekcie nebolo žiadne zariadenie v Čile uznané za dostačujúce; keďže ďalšia inšpekcia vykonaná podľa článku 5 smernice 72/462/EHS a článku 2 ods. 1 rozhodnutia Komisie 86/474/EHS z 11. septembra 1986 o vykonávaní inšpekcií na mieste pri dovoze hovädzieho dobytka, ošípaných a čerstvého mäsa z nečlenských krajín[3] ukázala, že úroveň hygieny v jednom zariadení sa zvýšila a môže sa považovať za dostatočnú; keďže toto zariadenie sa za uvedených okolností môže zaradiť do zoznamu zariadení schválených pre vývoz do spoločenstva; keďže na dovoz čerstvého mäsa zo zariadenia uvedeného v prílohe sa naďalej vzťahujú inde stanovené ustanovenia a všeobecné ustanovenia zmluvy; keďže najmä na dovoz z tretích krajín a odosielanie do ostatných členských krajín niektorých kategórií mäsa, ako napr. mäsa obsahujúceho rezíduá určitých látok, sa vzťahujú harmonizované pravidlá spoločenstva, ktoré ešte neboli úplne vykonané; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 1. Zariadenie v Čile uvedené v prílohe sa týmto schvaľuje pre dovoz čerstvého mäsa do spoločenstva podľa uvedenej prílohy. 2. Na dovoz zo zariadení uvedených v prílohe sa naďalej vzťahujú inde ustanovené veterinárne predpisy spoločenstva. Článok 2 Členské štáty zakazujú dovoz čerstvého mäsa zo zariadení, ktoré nie sú uvedené v prílohe. Článok 3 Toto rozhodnutie sa bude uplatňovať s účinnosťou od 15. januára 1987. Článok 4 Toto rozhodnutie je adresované členským štátom. V Bruseli 19. januára 1987 Za Komisiu Frans ANDRIESSEN podpredseda PRÍLOHA ZOZNAM ZARIADENÍ Č. schválenia Zariadenie Adresa OVČIE MÄSO Bitúnok 1 Frigorífico Cuerilán, SA Punta Arenas [1] Ú. v. ES L 302, 31.12.1972, s. 28. [2] Ú. v. ES L 275, 26.9.1986, s. 36. [3] Ú. v. ES L 279, 30.9.1986, s. 55.
Úradný vestník L 155 , 16/06/1987 S. 0026 - 0026

Fínske špeciálne vydanie: Kapitola 3 Zväzok 23 S. 0193

Švédske špeciálne vydanie: Kapitola 3 Zväzok 23 S. 0193



Rozhodnutie Komisie z 2. júna 1987, o schválení nezmazateľného označovania predpísaných údajov na obaloch osiva niektorých druhov krmovín (87/309/EHS) KOMISIA EURÓPSKYCH SPOLEČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 66/401/EHS zo 14. júna 1966 o obchodovaní osiva krmovín [1], naposledy zmenenú a doplnenú smernicou Komisie 87/120/EHS [2], a najmä na poslednú vetu jej článku 10 ods. 1 písm. a), keďže osivo krmovín sa nemôže bežne uvádzať na trh bez toho, aby bolo na obaloch označené úradnou etiketou v súlade so smernicou 66/401/EHS; keďže pre osivo obilovín povolila Komisia rozhodnutím 80/755/EHS [3]nezmazateľné označovanie predpísaných údajov na obaloch na základe vzoru stanoveného pre etiketu za určitých podmienok, ktoré zabezpečia, aby zodpovednosť niesol overovací orgán; keďže tento systém preukázal svoju užitočnosť; keďže je teraz vhodné poskytnúť za rovnakých podmienok podobné povolenie pre krmný hrach a krmný bôb; keďže opatrenia tohto rozhodnutia sú v súlade so stanoviskom Stáleho výboru pre osivo a sadivo v poľnohospodárstve, záhradníctve a lesníctve, PRIJALA TOTO ROZHODNUTIE: Článok 1 1. Členské štáty sú na základe podmienok stanovených v odseku 2 oprávnené zabezpečiť označovanie povinných údajov na obaloch osiva krmného hrachu a krmného bôbu kategórií "základné osivo" a "certifikované osivo" pod úradným dohľadom. 2. Oprávnenie podľa odseku 1 podlieha splneniu týchto podmienok: a) predpísané údaje sa vytlačia alebo napečiatkujú nezmazateľne na obale; b) rozloženie a farba tlače alebo pečiatky je v súlade so vzorom pre etiketu používaným v príslušnom členskom štáte; c) z predpísaných údajov sa vytlačia alebo napečiatkujú aspoň tie údaje, ktoré sú požadované podľa prílohy IV, časti A, písm. a) bodov 3, 3a a 6 smernice 66/401/EHS, ihneď po odobratí vzoriek podľa článku 7 ods. 2 smernice; pričom sa tlač alebo pečiatkovanie vykoná úradne alebo pod úradným dohľadom; d) okrem predpísaných údajov obsahuje každý obal úradne pridelené individuálne sériové číslo, ktoré by mala nezmazateľným spôsobom vytlačiť alebo napečiatkovať tlačiareň obalov; táto forma informuje overovací orgán o množstve vydaných obalov vrátane ich sériových čísel; e) overovací orgán uchováva záznamy o množstvách osiva takto označeného vrátane čísel a obsahov obalov každej série, ako aj sériových čísel uvedených v písmene d); f) záznamy výrobcu podliehajú dohľadu overovacieho orgánu. Článok 2 Členské štáty oznámia Komisii podmienky, za ktorých využívajú oprávnenie poskytnuté v odseku 1. Komisia o nich informuje ostatné členské štáty. Článok 3 Toto rozhodnutie je adresované členským štátom. V Bruseli 2. júna 1987 Za Komisiu Frans Andriessen podpredseda [1] Ú. v. ES 125, 11.7.1966, s. 2298/66. [2] Ú. v. ES L 49, 18.2.1987, s. 39. [3] Ú. v. ES L 207, 9.8.1980, s. 37. --------------------------------------------------
Official Journal L 123 , 12/05/1987 P. 0008 - 0009



ROZHODNUTIE KOMISIE z 28. apríla 1987, ktorým sa udeľuje výnimka Holandsku a stanovujú rovnaké zdravotné podmienky, ktoré sa majú dodržiavať pri rozrábke čerstvého mäsa (87/260/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady 64/433/EHS z 26. júna 1964 o zdravotných problémoch, ktoré ovplyvňujú obchod s čerstvým mäsom([1]) vo vnútri spoločenstva, naposledy zmenenú a doplnenú smernicou 86/587/EHS([2]), a najmä na jej článok 13, keďže podľa článku 13 smernice 64/433/EHS v súlade s postupom podľa článku 16 výnimky z odseku 45 písm. c) prílohy I je možné udeliť na požiadanie každému členskému štátu, ktorý poskytne rovnaké záruky; keďže tieto výnimky majú stanoviť zdravotné podmienky, ktoré sú aspoň rovnaké ako tie, ktoré stanovuje uvedená príloha; keďže orgány Holandska listom z 19. decembra 1986 predložili Komisii požiadavku o výnimku z odseku 45 písm. c) prílohy I k smernici 64/433/EHS na rozrábku čerstvého hovädzieho, teľacieho a bravčového mäsa; keďže táto požiadavka navrhuje zdravotné podmienky; keďže je potrebné, aby zdravotné podmienky stanovené ako alternatívne v požadovanej výnimke na rozrábku čerstvého mäsa boli aspoň rovnaké ako podmienky stanovené v odseku 45 písm. c) prílohy I k smernici 64/433/EHS; keďže zdravotné podmienky navrhované Holandskom sú rovnaké ako podmienky stanovené v odseku 45 písm. c) prílohy I k smernici 64/433/EHS; keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE Článok 1 Bez ohľadu na odsek 45 písm. c) prílohy I k smernici 64/433/EHS môže Holandsko povoliť rozrábku čerstvého hovädzieho, teľacieho a bravčového mäsa za podmienok stanovených v prílohe k tomuto rozhodnutiu. Článok 2 Toto rozhodnutie je adresované členským štátom. V Bruseli 28. apríla 1987 Za Komisiu Frans ANDRIESSEN podpredseda PRÍLOHA ZVLÁŠTNE PODMIENKY PRE ROZRÁBKU HOVÄDZÍCH A BRAVČOVÝCH JATOČNÝCH TIEL 1. Jatočné telá pochádzajúce z bitúnku po ochladení v mraziacich miestnostiach, ktoré pracujú pri takej teplote vzduchu pri výpuste z odparovačov, že jatočné telá je možné ochladiť na vnútornú teplotu + 7 oC za 48 hodín pre hovädzie jatočné telá a za 20 hodín pre bravčové jatočné telá, sa prevážajú do rozrábkarní, ktorých teplota nepresahuje + 17 oC v tej istej skupine budov ako sú chladiarne. 2. Mäso sa preváža naraz v rámci jednej operácie. 3. Jatočné telá sa do rozrábkarne privážajú a odkosťujú pred dosiahnutím vnútornej teploty + 7 oC, ak sa rozrába do 48 hodín od ukončenia úkonov na bitúnku pre hovädzie jatočné telá a 20 hodín pre bravčové jatočné telá. 4. Čas, ktorý uplynie medzi vstupom mäsa do rozrábkarne a jeho podrobením ďalšiemu zmrazovaniu nesmie prekročiť 60 minút. 5. Akonáhle je mäso rozrobené a zabalené, preváža sa do príslušných mraziacich miestností. [1] Ú. v. ES 121, 29.7.1964, s. 2012/64. [2] Ú. v. ES L 339, 2.12.1986, s. 3.
Úradný vestník L 143 , 03/06/1987 S. 0032 - 0032

Fínske špeciálne vydanie: Kapitola 7 Zväzok 3 S. 0151

Švédske špeciálne vydanie: Kapitola 7 Zväzok 3 S. 0151



Rozhodnutie Rady z 26. mája 1987 o uplatňovaní ustanovení medzi spoločenstvom a Švajčiarskom, ktoré sú stanovené v oddieloch II a III Dohody o medzinárodnej cestnej preprave cestujúcich príležitostnou dopravou autokarmi a autobusmi (ASOR) (87/286/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 75, so zreteľom na návrh Komisie [1], so zreteľom na stanovisko Zhromaždenia [2], so zreteľom na stanovisko Hospodárskeho a sociálneho výboru [3], keďže Dohoda o medzinárodnej cestnej preprave cestujúcich príležitostnou dopravou autokarmi a autobusmi (ASOR) bola schválená v mene EHS rozhodnutím 82/505/EHS [4]; keďže ASOR nadobudla platnosť 1. decembra 1983 medzi EHS, Fínskom, Nórskom, Švédskom a Tureckom; keďže ASOR nadobudla platnosť 1. júna 1986 pre Rakúsko; keďže ASOR nenadobudla platnosť v prípade Švajčiarska od 1. januára 1987; keďže z článku 18 ods. 4 vyplýva, že ustanovenia oddielu II a III ASOR by mali byť voči Švajčiarsku uplatnené od 1. augusta 1987; keďže Švajčiarsko žiadalo dohodami s inými zmluvnými stranami posunúť tento dátum na 1. apríl 1987, s ohľadom na praktické a ekonomické nevýhody, ktoré by mu mohli vyplynúť z uplatňovania oddielu II a III ASOR v strede turistického obdobia; keďže je vhodné z praktických, ekonomických a politických dôvodov použiť ASOR od 1. júna 1987; PRIJALA TOTO ROZHODNUTIE: Jediný článok Európske hospodárske spoločenstvo akceptuje, že ustanovenia uvedené v oddieloch II a III Dohody o medzinárodnej cestnej preprave cestujúcich príležitostnou dopravou autokarmi a autobusmi (ASOR) sa medzi spoločenstvom a Švajčiarskom použijú od 1. júna 1987. V Bruseli 26. mája 1987 Za Radu predseda L. Tindemans [1] Ú. v. ES C 113, 28.4.1973, s. 3. [2] Stanovisko doručené 15. mája 1987 (zatiaľ neuverejnené v úradnom vestníku). [3] Stanovisko doručené 14. mája 1987 (zatiaľ neuverejnené v úradnom vestníku). [4] Ú. v. ES L 230, 5.8.1982, s. 38. --------------------------------------------------
Úradný vestník L 135 , 23/05/1987 S. 0029 - 0030

Fínske špeciálne vydanie: Kapitola 4 Zväzok 3 S. 0008

Švédske špeciálne vydanie: Kapitola 4 Zväzok 3 S. 0008



Rozhodnutie Rady z 18. mája 1987 o pridelení možností lovu tresky v oblasti Špicbergov a Medvedieho ostrova a v divízii 3M, definovaných v Dohode o NAFO RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na nariadenie Rady (EHS) č. 170/83 z 25. januára 1983, ktorým sa vytvára systém spoločenstva pre zachovanie a riadenie zdrojov rybolovu [1], zmenené a doplnené Aktom o pristúpení Španielska a Portugalska, najmä na jeho článok 11, so zreteľom na návrh Komisie, keďže je potrebné prideliť možnosti lovu tresky v oblasti Špicbergov a Medvedieho ostrova (divízia ICES II b) a divízii 3M regulačnej oblasti, definované v Dohode o NAFO, aby sa zabezpečilo racionálne riadenie množstiev, ktorými disponuje spoločenstvo; keďže s prihliadnutím na vývoj násady musia byť prijaté pravidlá pre pridelenie týchto možností lovu, aby rybári mohli organizovať svoj rybolov na stabilnom základe; keďže rozdelenie podielu tresky spoločenstva v oblasti Špicbergov a Medvedieho ostrova nijako neporušuje práva a povinnosti, vyplývajúce z Parížskej zmluvy z roku 1920, ROZHODLA TAKTO: Jedinýčlánok Možnosti lovu tresky v oblasti Špicbergov a Medvedieho ostrova (divízia ICES II b) a v divízii 3M regulačnej oblasti, definované v Dohode o NAFO, sa pridelia v súlade s tabuľkami v prílohe. V Bruseli 18. mája 1987 Za Radu predseda P. De Keersmaeker [1] Ú. v. ES L 24, 27.1.1983, s. 1. -------------------------------------------------- PRÍLOHA Treska v oblasti Špicbergov — Medvedieho ostrova (divízia ICES II b) CÚ (v tonách) | Podiel spoločenstva (v tonách) | Nemecko % | Španielsko % | Francúzsko % | Portugalsko % | Spojené kráľovstvo % | Ostatné členské štáty | | PRVÁ ČASŤ | Percento podielu spoločenstva po odpočítaní štandardného množstva, prideleného "ostatným členským štátom" | Štandardné množstvo | | 21000 alebo menej | 15,31 | 52,15 | 8,61 | 11,01 | 12,92 | 100 ton | | DRUHÁ ČASŤ | Percento podielu spoločenstva po odpočítaní prvej časti a množstva, prideleného "ostatným členským štátom" | Štandardné množstvo | | 21001– 23100 | 25,67 | 30,11 | 17,37 | 4,50 | 22,35 | 250 ton | | | Percento z podielu spoločenstva | 700001 - 800000 | 23101-26400 | 2 | 800001 - 900000 | 26401-29700 | 3 | 900001-1000000 | 29701-33000 | 4 | 1000001 a viac | 33001 a viac | | | | | | 5 | Treska NAFO 3M | Nemecko % | Španielsko % | Francúzsko % | Portugalsko % | Spojené kráľovstvo % | PRVÁ ČASŤ 7500 ton a menej | 9,33 | 28,67 | 4,00 | 39,33 | 18,67 | DRUHÁ ČASŤ viac ako 7500ton | 1,76 | 37,81 | 5,38 | 51,97 | 3,08 | --------------------------------------------------
Úradný vestník L 184 , 15/07/1988 S. 0067 - 0067

Fínske špeciálne vydanie: Kapitola 13 Zväzok 17 S. 0083

Švédske špeciálne vydanie: Kapitola 13 Zväzok 17 S. 0083



Rozhodnutie Rady z 22. júna 1988, na základe ktorého Komisia vytvorí zoznam surovín a látok používaných pri príprave aróm (88/389/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 213, keďže Rada prijala 22. júna 1988 smernicu 87/388/EHS o aproximácii právnych predpisov členských štátov súvisiacich s arómami používanými v potravinách a so surovinami na ich výrobu [1]; keďže sa ukázalo potrebné získavať údaje o surovinách a látkach používaných pri príprave aróm jednak pre hodnotenie všetkých otázok súvisiacich s arómami a surovinami na ich výrobu a jednak v súvislosti s následnými opatreniami prijatými na úrovni spoločenstva; keďže získavanie príslušných údajov môže zjednodušiť Komisiou pripravený zoznam predmetných surovín a látok, ROZHODLA TAKTO: Článok 1 1. Komisia do 24 mesiacov od prijatia tohto rozhodnutia a po porade s členskými štátmi vytvorí zoznam: - zdrojov arómy pozostávajúcich z potravín, ako aj z bylín a korenín bežne považovaných za potraviny, - zdrojov arómy pozostávajúcich z rastlinných alebo živočíšnych surovín, ktoré nie sú bežne považované za potraviny, - aromatizujúcich látok získaných vhodnými fyzikálnymi procesmi alebo enzymatickými, alebo mikrobiologickými procesmi z rastlinných alebo živočíšnych surovín, - chemicky syntetizovaných alebo chemicky izolovaných aromatizujúcich látok, chemicky identických s aromatizujúcimi látkami prirodzene prítomnými v potravinách alebo bylinách a koreninách, bežne považovaných za potraviny, - chemicky syntetizovaných alebo chemicky izolovaných aromatizujúcich látok, chemicky identických s aromatizujúcimi látkami prirodzene prítomnými v rastlinných alebo živočíšnych surovinách, ktoré nie sú bežne považované za potraviny, - chemicky syntetizovaných alebo chemicky izolovaných aromatizujúcich látok okrem tých, ktoré sú uvedené v štvrtej a piatej zarážke, - surovín používaných na výrobu údených aróm a spracovateľských aróm a podmienok reakcie, v ktorých sa pripravujú. 2. Zoznam uvedený v odseku 1 bude Komisia pravidelne aktualizovať. V Luxemburgu 22. júna 1988 Za Radu predseda M. Bangemann [1] Ú. v. ES L 184, 15.7.1988, s. 61. --------------------------------------------------
Úradný vestník L 195 , 23/07/1988 S. 0074 - 0074



Rozhodnutie Rady z 18. júla 1988 týkajúce sa uzavretia Dohody o spolupráci medzi Európskym hospodárskym spoločenstvom a Švajčiarskou konfederáciou o výskume a vývoji v oblasti dreva, vrátane korku ako obnoviteľných surovín (88/104/EHS) RADA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, najmä na jej článok 235, so zreteľom na návrh Komisie, so zreteľom na stanovisko Európskeho parlamentu [1], keďže rozhodnutím č. 86/235/EHS [2], Rada schválila výskumný program týkajúci sa materiálu (obnoviteľných surovín a progresívnych materiálov), (1986,1989) vrátane podprogramu pre oblasť dreva, vrátane korku ako obnoviteľných surovín; keďže článok 6 tohto rozhodnutia oprávňuje Komisiu rokovať o uzavretí dohody s tretími štátmi, najmä tými, ktoré patria pod Európsku spoluprácu v oblasti vedeckého a technologického výskumu (COST), s cieľom úplného alebo čiastočného začlenenia do tohto programu;keďže rozhodnutím 87/177/EHS [3], Rada v mene Európskeho hospodárskeho spoločenstva prijala Rámcovú dohodu o vedeckej a technickej spolupráci medzi Európskymi spoločenstvami a okrem iných Švajčiarskou konfederáciou; keďže by sa mala táto dohoda prijať; keďže touto dohodou sa neustanovujú potrebné právomoci, iné ako tie, ktoré sú ustanovené v článku 235, ROZHODLA TAKTO: Článok 1 Dohoda o spolupráci medzi o spolupráci medzi Európskym hospodárskym spoločenstvom a Švajčiarskou konfederáciou o výskume a vývoji v oblasti dreva, vrátane korku ako obnoviteľných surovín sa týmto schvaľuje v mene spoločenstva. Článok 2 Znenie tejto dohody je pripojené k tomuto rozhodnutiu [4]. V Bruseli 18. júla 1988 Za Radu predseda Y. Pottakis [1] Ú. v. ES C 167, 27.6.1988 [2] Ú. v. ES L 159, 14.6.1986, s. 36 [3] Ú. v. ES L 71, 14.3.1987, s. 29 [4] Dátum nadobudnutia platnosti dohody uverejní generálny sekretariát v Úradnom vestnníku Európskych spoločenstiev. --------------------------------------------------